Document ID: /roh_data/filtered/fineweb-2-filterrobots_roh.jsonl.gz/47558

Ils organisaturs han survegnì glisch verda da tut ils 14 chantuns pertutgads. La 84avla ediziun dal tour naziunal ha lieu ils 6 enfin ils 13 da zercladur e maina era en il Grischun en la regiun da Mustér e Sedrun.
Pervi da corona sa concentreschan ins dentant mo sin las cursas, vul dir i na dat nagina colonna da reclama, nagin Tour-de-Suisse-Village ed era nagin program da divertiment. Ultra da quai vegnian las zonas da partenza ed arrivada als lieus d'etappa serradas per aspectaturas ed aspectaturs.
Cursa per las dunnas
La prima giada suenter dus decennis ha quest onn era lieu in Tour de Suisse per las dunnas. Quel ha lieu ils 5 e 6 da zercladur a Frauenfeld.